Държавен вестник, бр. 57, 2011 г., стр. 23

БРОЙ  57	
Д Ъ Р Ж А В Е Н  В Е С Т Н И К 	
СТР.  23  
1. износ на изделия с двойна употреба, по­
сочени в Приложение I към Регламент (ЕО) 
№ 428/2009, за определена държава чрез една 
доставка или чрез частични доставки на основа­
ние на договорни отношения между износителя 
и чуждестранния контрагент;
2. предоставяне на техническа помощ за во­
енна крайна употреба съгласно чл. 54 от закона.
(4) Глобално разрешение за износ се издава 
за износ на определен тип или категория изде­
лия с двойна употреба, посочени в Приложе­
ние I, с изключение на изделията, посочени в 
част 2 от Приложение II към Регламент (ЕО) 
№ 428/2009, което е валидно за износ за една 
или повече държави.
(5) Национално генерално разрешение за 
износ на изделия с двойна употреба от Прило­
жение I, с изключение на изделията, посочени 
в част 2 от Приложение IV към Регламент 
(ЕО) № 428/2009 за износителите по чл. 37 от 
закона, се издава от междуведомствената коми­
сия и се публикува на интернет страницата на 
Министерството на икономиката, енергетиката 
и туризма. Обхватът и условията, свързани с 
неговото използване, се определят от между­
ведомствената комисия.
Чл. 34. (1) За износ на изделия с двойна 
употреба от Приложение II, част 1 за дър­
жавите, посочени в Приложение II, част 3 
към Регламент (ЕО) № 428/2009, се използва 
генерално разрешение на Общността за износ 
съгласно чл. 9, параграф 1 от Регламент (ЕО) 
№ 428/2009. 
(2) В срок до 30 дни след датата, на която 
е извършен първоначалният износ по ал. 1, 
износителят е длъжен да представи в между­
ведомствената комисия декларация по образец.
Чл. 35. (1) За получаване на разрешение за 
износ по чл. 33, ал. 3 и 4 заявителят предста­
вя в междуведомствената комисия следните 
документи:
1. попълнено заявление по образец;
2. попълнен образец на разрешение в 4 ек-
земпляра;
3. оригинал на сертификат от крайния потре­
бител за крайната употреба или на международен 
сертификат за внос, издаден от компетентните 
органи на страната на крайния потребител;
4. копие на документ, потвърждаващ вън­
шнотърговските отношения (договор или по­
ръчка), както и на документ, удостоверяващ 
участието в сделката на други лица, различ­
ни от чуждестранния вносител и/или краен 
потребител; документът трябва да включва 
страните по сделката, описание и количество 
на стоката, условия на доставка, стойност и 
срок за изпълнение;
5. копие на документ, удостоверяващ пра­
вото на участниците в сделката да извършват 
съответните дейности;
6. копие на документ от производителя на 
изделието с двойна употреба, удостоверяващ 
неговите технически характеристики, функцио­
нално предназначение, качествен и количествен 
състав, и документ, удостоверяващ произхода 
и придобиването на изделието;
7. документ за платена държавна такса.
(2) В случай че съгласно националното 
законодателство на държавата, за която ще 
се изнасят изделията с двойна употреба, не се 
издава документът по ал. 1, т. 3, заявителят 
представя в междуведомствената комисия 
писмена декларация от вносителя или от 
крайния потребител в потвърждение на това 
обстоятелство.
(3) В случай че съгласно националното 
законодателство на държавата на участник в 
сделката не се издава документ по ал. 1, т. 5, 
заявителят представя в междуведомствената 
комисия писмена декларация от съответния 
участник в потвърждение на това обстоятелство.
(4) При подаване на заявление за глобал­
но разрешение за износ заявителят представя 
документи, удостоверяващи, че за предходната 
година е извършил и/или ще извърши през 
следващата година на базата на договорни 
отношения не по-малко от 10 износа на изде­
лията с двойна употреба, които са описани в 
заявлението, за посочените в него получатели.
Чл. 36. В случай на реекспорт и/или износ 
след трансфер на изделия с двойна употреба от 
Приложение I към Регламент (ЕО) № 428/2009 
заявителят представя в междуведомствената 
комисия освен документите по чл. 35, ал. 1:
1. писмено съгласие за реекспорт или пос­
ледващ износ от компетентния орган на държа­
вата, от която са внесени или трансферирани 
изделията, или
2. декларация от първоначалния износител 
или изпращач, че няма наложена забрана или 
ограничение за реекспорт или последващ износ 
на изделията с двойна употреба.
Разрешение за трансфер от територията на 
Република България
Чл. 37. (1) Разрешение за трансфер на 
изделия с двойна употреба от територията на 
Република България, посочени в Приложение 
IV към Регламент (ЕО) № 428/2009 и опреде­
лени с акт на Министерския съвет, се издава 
от междуведомствената комисия.
(2) Разрешението за трансфер по ал. 1 може 
да бъде индивидуално разрешение за трансфер, 
глобално разрешение за трансфер или генерално 
разрешение за трансфер.
Чл. 38. (1) За получаване на разрешение за 
трансфер от територията на Република България 
заявителят представя в междуведомствената 
комисия следните документи: 
1. попълнено заявление по образец;
2. попълнен образец на разрешение в 4 ек-
земпляра;